შუმერული კალენდარი

შუმერული კალენდარი — შუმერეფიშ კალენდარი.

ეგვიპტეს დო შუმერს ჯვ. წ lV ვითოშწანურას უკვე რსებენდჷ კალენდარული სისტემეფი. შუმერეფქ lV ვითოშწანურას თუთაშ კალენდარი გაჭყეს, ნამუშათ ამშვი 29 დღარი დო ამშვი 30 დღარი თუთა მიშმეშჷ, ანუ წანმოწანას 354 დღა გიშმეშჷ. ვართ ართი თე კალენდარი ზუსტი ვა რდჷ. შუმერული კალენდარი 365 დღაშ მანგიორო თიშა 354 დღა რდჷ ე.ი. 11 დღათ მერკე. თეჯგურა კალენდარი ობაღინეთ ვახემანწყუე რდჷ თი კათეფშო, ნამუეფიშ თარი საქვარს ოფუტეშ მეურნობაშ წჷმარინუანდჷნ. თუთაშ კალენდარს სეზონეფი ბრანძილი რდჷ. სამანაგათ, წანმოწანას 1 ღურთუთას იჭყაფუდჷ, 354 დღაშ უკული თინა, ასეიანი კალენდარიშ მეჯინათ 20 ქირსეთუთას ითებუდჷ. ორთაშობურ წანმოწანაწკჷმა ელაზჷმაფათ, ჩილათა 11 დღა სქიდუდჷ. 3 წანმოწანას გინორთის ართ თუთაშე უმოსის მიბღენდით, 6 წანმოწანას - 2 თუთაშე უმოსის დო თ.უ. თეშნერო, ზარხული შილებედჷ ჯანკალეშა ღურთუთას დოჭყაფედკონ, მინშა - გჷმათუთას. ორთაშობურ წანმოწანას დო თუთაშ კალენდარიშ შქას რსებული გინორთიშ ეშახინტკალო მუსხირენ წანმოწანაშა ართშა კალენდარს 13 თუთას უძინანდეს. თეჯგურა კალენდარს თუთა-ბჟაშ კალენდარი ჯოხოდჷ.

კატეგორია:კალენდარეფი
კატეგორია:შუმერი
კატეგორია:ჯვეში მესოპოტამიაშ მენცარობა